Subject: ~{@nGeUU4JQ!~}

From: [email-masked] (Guang Xu)
Date: 22 May 1993 06:26:40 GMT

渔家傲

天接云涛连晓雾，
星河欲转千帆舞。
仿佛梦魂归帝所，
闻天语，
殷勤问我归何处？

我报路长嗟日暮，
学诗谩有惊人句。
九万里风鹏正举，
风休住，
蓬舟吹取三山去。

       如梦令

常记溪亭日暮，沉醉不知归路。兴尽晚回舟，误入藕花深处。争渡，争渡，
惊起一滩鸥鹭。

       如梦令

昨夜雨疏风骤，浓睡不消残酒。试问卷帘人，却道海棠依旧。知否？知否？
应是绿肥红瘦。

青青