Subject: talk+temple

From: [email-masked]
Date: Sun, 9 May 1993 15:17:33 GMT

诗，言庙也。

＜田园杂兴＞    储光羲

种桑百余树  种黍三十亩
衣食既有余  时时会宾友
夏来菰米饭  秋至菊花酒
孺人喜逢迎  稚子解趋走
日暮闲园里  团团荫榆柳
酩酊乘夜归  凉风吹户牖
清浅望河汉  低昂看北斗
数瓮尤未开  来朝能饮否

＜鹧鸪天＞    朱敦孺

我是清都山水郎
天教懒慢带疏狂
曾批给露支风敕
累奏流云借月章

诗万首
酒千觞
几曾着眼看侯王
玉楼金阙慵归去
且插梅花醉洛阳

＜好事近＞  陆游

岁晚喜东归
扫尽市朝陈迹
拣得乱山环处
钓一潭澄碧

卖鱼沽酒醉还醒
心事付横笛
家在万里云外
有沙鸥相识

－－－
无